**ประชาสัมพันธ์การชำระภาษี ปี ๒๕๖๒**

🞠🞠🞠🞠🞠🞠🞠🞠🞠🞠🞠🞠🞠🞠🞠

**🞖 ภาษีโรงเรือนและที่ดิน 🞖**

ให้เจ้าของโรงเรือนและสิ่งปลูกสร้างอย่างอื่นที่มีหน้าที่ต้องเสียภาษีโรงเรือนและที่ดิน ประจำปี ๒๕๖๒

***ยื่นแบบพิมพ์ (ภ.ร.ด.๒) เพื่อแจ้งรายการทรัพย์สินตั้งแต่วันที่ ๔ มกราคม ๒๕๖๒ ถึงวันที่ ๒๘ กุมภาพันธ์ ๒๕๖๒ หากพ้นกำหนด จะมีความผิดต้องระวางโทษปรับไม่เกินสองร้อยบาท (ปรับอาญา) ตามมาตรา ๔๖ แห่ง พรบ.ภาษีโรงเรือนและที่ดิน พุทธศักราช ๒๔๗๕ \**** และให้ชำระภาษีโรงเรือนและที่ดิน ประจำปี ๒๕๖๒**ตั้งแต่วันที่ 2 มกราคม ๒๕๖๒ - วันที่ ๒๘ กุมภาพันธ์ ๒๕๖๒** หากพ้นกำหนดแล้วท่านต้องเสียเงินเพิ่มดังนี้

**👉 ถ้าชำระไม่เกินหนึ่งเดือนนับแต่วันพ้นกำหนดเวลา ให้เสียเงินเพิ่มร้อยละ ๒.๕ ของค่าภาษีที่ค้างชำระ**

**👉 ถ้าเกินหนึ่งเดือนแต่ไม่เกินสองเดือน ให้เสียเงินเพิ่มร้อยละ ๕.๐ ของค่าภาษีที่ค้างชำระ**

**👉 ถ้าเกินสองเดือนแต่ไม่เกินสามเดือน ให้เสียเงินเพิ่มร้อยละ ๗.๕ ของค่าภาษีที่ค้างชำระ**

**👉 ถ้าเกินสามเดือนแต่ไม่เกินสี่เดือน ให้เสียเงินเพิ่มร้อยละ ๑๐ ของค่าภาษีที่ค้างชำระ**

**🞖 ภาษีป้าย 🞖**

ให้เจ้าของหรือผู้ครอบครองยื่นแบบแสดงรายการเสียภาษี (ภ.ป.๑) **ตั้งแต่วันที่ 2 มกราคม ๒๕๖๒ - วันที่ ๓๑ มีนาคม ๒๕๖๒** หากพ้นกำหนดแล้ว ท่านต้อง**เสียเงินเพิ่มร้อยละ ๒ ต่อเดือน ของจำนวนเงินที่ต้องชำระค่าภาษีป้าย** กรณีไม่ยื่นแบบแสดงรายการ (ภ.ป.๑) ต้องเสียเงินเพิ่มร้อยละ ๑๐ ของจำนวนเงินที่ต้องชำระค่าภาษีป้าย

**🞖 ภาษีบำรุงท้องที่ 🞖**

ให้เจ้าของที่ดินที่มีหน้าที่ชำระค่าภาษีบำรุงท้องที่ ชำระค่าภาษี**ตั้งแต่วันที่ 2 มกราคม ๒๕๖๒ - วันที่ ๓๐ เมษายน ๒๕๖๒** หากพ้นกำหนดแล้วท่านต้อง**เสียเงินเพิ่มร้อยละ ๒ ต่อเดือน ของจำนวนเงินที่ต้องชำระค่าภาษีบำรุงท้องที่** กรณีไม่ยื่นแบบ (ภ.บ.ท.๕) ต้องเสียเงินเพิ่มร้อยละ ๑๐ ของจำนวนเงินที่ต้องชำระค่าภาษีบำรุงท้องที่

**🞖 การชำระเงิน 🞖**

วิธีการชำระเงินค่าภาษี ชำระได้ดังนี้

๑. ชำระเป็นเงินสด

๒. สั่งจ่ายเช็คในนาม **เทศบาลเมืองบ้านทุ่ม**

๓. โอนเงินผ่านธนาคารกรุงไทย สาขาขอนแก่น บัญชีออมทรัพย์ เลขที่ ๔๐๕ – ๑ – ๖๐๓๔๖ – ๖

ชื่อบัญชี **เทศบาลเมืองบ้านทุ่ม (หากมีการโอนเงินหรือฝากเงินค่าภาษีแล้ว กรุณาโทรแจ้งหรือแฟ็กซ์**

**รายละเอียดการนำฝากให้เทศบาลฯ ทราบด้วย)**

**หากมีข้อขัดข้องประการใดกรุณาติดต่อ งานพัฒนารายได้ กองคลัง เทศบาลเมืองบ้านทุ่ม**

**โทร. ๐ – ๔๓25 – 5197 ต่อ ๑๐๒ , ๐ – ๔๓๒๕ – ๕๕๐๐ โทรสาร ๐ – ๔๓๒๕ – ๕198**